ದಿನಕ್ಕೆ 76 ಕಿ.ಮೀ ಹೆದ್ದಾರಿ ನಿರ್ಮಾಣ.. ಇದು ನ್ಯಾಷನಲ್ ಹೈವೇ ಕನ್ಸ್ಟ್ರಕ್ಷನ್ನ ಸಾಧನೆ ನವದೆಹಲಿ: ನ್ಯಾಷನಲ್ ಹೈವೇ ಕನ್ಸ್ಟ್ರಕ್ಷನ್ ಜನವರಿ ಎರಡನೇ ವಾರದಲ್ಲಿ 534 ಕಿಲೋ ಮೀಟರ್ ಉದ್ದದವರೆಗೆ ರಾಷ್ಟ್ರೀಯ ಹೆದ್ದಾರಿಯನ್ನ ನಿರ್ಮಿಸಿ ದಾಖಲೆ ಬರೆದಿದೆ. ಅಲ್ಲದೇ ಇದರ ಪ್ರತೀ ದಿನದ ಸರಾಸರಿ ರಸ್ತೆ ನಿರ್ಮಾಣ 76 ಕಿಲೋ ಮೀಟರ್ ಉದ್ದ ಆಗಿದೆ. ಜನವರಿ 8 ರಿಂದ ಪ್ರಾರಂಭವಾದ ಈ ಕಾಮಗಾರಿ ಒಂದು ವಾರದಲ್ಲಿ 534 ಕಿಲೋ ಮೀಟರ್ ನಿರ್ಮಾಣ ಮಾಡುವಲ್ಲಿ ಯಶಸ್ವಿಯಾಗಿದೆ. ಏಪ್ರಿಲ್ 2020 ರಿಂದ 20 ಜನವರಿ 2021 ರ ನಡುವೆ ರಾಷ್ಟ್ರೀಯ ಹೆದ್ದಾರಿ ನಿರ್ಮಾಣವು 8,169 ಕಿಲೋ ಮೀಟರ್ಗಳಷ್ಟು ಉದ್ದ ರಸ್ತೆಯನ್ನ ನಿರ್ಮಿಸಿತ್ತು. ದಿನಕ್ಕೆ ಸುಮಾರು 28.16 ಕಿ.ಮೀ ವೇಗದಲ್ಲಿ 8,169 ಕಿ.ಮೀ ರಾಷ್ಟ್ರೀಯ ಹೆದ್ದಾರಿಗಳ ನಿರ್ಮಾಣವಾಗಿದೆ. ರಸ್ತೆ ಸಾರಿಗೆ ಮತ್ತು ಹೆದ್ದಾರಿ ಸಚಿವಾಲಯ ಮಾರ್ಚ್ 31 ರೊಳಗೆ 11,000 ಕಿಲೋಮೀಟರ್ ರಾಷ್ಟ್ರೀಯ ಹೆದ್ದಾರಿಗಳನ್ನು ನಿರ್ಮಿಸುವ ಗುರಿಯನ್ನು ದಾಟುವ ಗುರಿಯನ್ನು ಹೊಂದಿದೆ. ಕೊರೊನಾ ಹಿನ್ನೆಲೆಯಲ್ಲಿ ಹೆದ್ದಾರಿ ನಿರ್ಮಾಣ ಕಾರ್ಯದಲ್ಲಿ ವಿಳಂಬವಾಗಿದೆ. ಇಲ್ಲದಿದ್ರೆ ಇನ್ನಷ್ಟು ವೇಗದಲ್ಲಿ ದೇಶದ ಅಭಿವೃದ್ಧಿಗಾಗಿ ಹೆದ್ದಾರಿ ಕಾಮಗಾರಿ ಪ್ರಗತಿ ಕಾಣುತ್ತಿತ್ತು ಅನ್ನೋದು ರಾಷ್ಟ್ರೀಯ ಹೆದ್ದಾರಿ ಪ್ರಾಧಿಕಾರದ ಅಭಿಪ್ರಾಯವಾಗಿದೆ.